aká garáž je najlepšia pre auto?
garáže sú oproti prístreškom bezpečnejším riešením, pretože automobil ochránia pred zvedavými zrakmi či nekalými úmyslami zlodejov. dôležité je však dodať, že nemenej podstatná je aj garážová brána. stavte na bezpečnostné zámky, prípadne doplnkový alarmový systém. pozor však na zlé vetranie či nedostatočné vykurovanie - auto môže vo vlhkom prostredí a pod vplyvom snehu, dažďa či posypovej soli podliehať rýchlejšej korózii.
prístrešok pre jedno auto zoženiete už za pár stovák eur ako hotový produkt. pokiaľ sa rozhodnete pre stavbu od základu a svojpomocne, cena vie byť ešte nižšia. pri plnohodnotnej garáži cena začína na 1 500 eurách pri rozmeroch pre jedno auto a pri svojpomocnej stavbe. vyšplhať sa však pokojne môže aj na 10-tisíc a viac eur, v závislosti od materiálu a spôsobe stavby - či sa rozhodnete pre firmu alebo to zvládnete sami. dobrou alternatívou je oceľová garáž s omietkou, ktorá je oproti murovanej lacnejšia zhruba o polovicu.